b'\n_START_ARTICLE_\nVeliki Ozebnik\n_START_PARAGRAPH_\nVeliki Ozebnik je gora v slovenskem delu Julijskih Alp, ki je z 2480 m eden izmed najvi\xc5\xa1jih vrhov v osrednji skupini Jalovca (2645 m) in Mangarta (2678 m)._NEWLINE_Nanj se lahko povzpnemo le po neozna\xc4\x8deni poti iz Zaveti\xc5\xa1\xc4\x8da pod \xc5\xa0pi\xc4\x8dkom (2064 m) ali razpotja pod Goli\xc4\x8dico, kjer se zdru\xc5\xbeita poti iz Jalov\xc5\xa1ke \xc5\xa1krbine in Ozebnika. Je tudi prva gora z juga proti severu, ki se lo\xc4\x8di od grebena Pelcev. Le-ta se razteza od Bav\xc5\xa1kega Grintavca (2347 m) preko \xc5\xa0mihelovca (2117 m), Skutnika (2172 m) na Zadnji Pelc (2315 m), Srednji Pelc (2338m), Veliki Pelc (2388 m) ter na konec grebena \xc4\x8dez najvi\xc5\xa1ji Pelc nad Klonicami (2442 m). Tam se greben kon\xc4\x8da in strmo pade proti Zaveti\xc5\xa1\xc4\x8du pod \xc5\xa0pi\xc4\x8dkom (2064 m).\n_START_SECTION_\nJalovec\n_START_PARAGRAPH_\nJalovec je z 2645 m \xc5\xa1esta najvi\xc5\xa1ja gora Slovenije. Veliki Ozebnik je nesamostojna gora, ki je z Jalovcem povezana po njegovem neizrazitem ju\xc5\xbenem grebenu. iz juga tj. Florija (900 m) izgledata Jalovec in Veliki Ozebnik po obliki zelo podobna.'